ddrg/super_eurlex huggingface dataset:
41.

išreiškia susirūpinimą dėl tendencijos finansuoti infrastruktūras, pvz., greitkelių statybą, dėl kurių skatinamas iškastinio kuro naudojimas, o tai pažeidžia ilgalaikius ES tikslus, kuriais siekiama pereiti prie ekonomikos be anglies; ragina EIB į finansuotinų Sąjungoje ir už jos ribų įgyvendinamų projektų atrankos procesą įtraukti privalomą nepriklausomą ekologinės, ekonominės ir socialinės pridėtinės vertės ex ante vertinimą ir užtikrinti, kad visi ex ante ir ex post vertinimai būtų atliekami aktyviai dalyvaujant suinteresuotiesiems subjektams, vietos, regionų ir nacionalinėms valdžios institucijoms bei pilietinės visuomenės atstovams; taip pat reikalauja, kad tokių vertinimų rezultatai ir rodikliai, kuriais buvo remiamasi juos atliekant, būtų skelbiami viešai ir visiškai prieinami;
55.

pažymi, kad iki šiol susijungimai ir įsigijimai skaitmeninėje ekonomikoje dažniausiai buvo vertinami pagal dalyvaujančių bendrovių apyvartą ir kad to neužtenka; pabrėžia, kad mažą apyvartą ir didelius pradinius nuostolius turinčios bendrovės gali turėti didelį klientų ratą, taigi ir daug duomenų, ir didelę įtaką rinkoje, kaip matyti iš to, kad Komisija be jokių sąlygų leido bendrovei „Facebook“ įsigyti bendrovę „WhatsApp“, taip sukurdama precedentą;
kritikuoja tai, kad, nors religijos laisvė Kinijoje nėra teisė, oficialiai numatyta konstitucijoje, faktiškai vyriausybė apriboja religinę praktiką leisdama veikti tik oficialiai patvirtintoms ir pripažintoms religinėms organizacijoms; remia Kinijos bažnyčių priešinimąsi vyriausybės atnaujintai krikščionybės sinifikacijos strategijai; ypač smerkia Džedziango provincijoje vykdomą antikrikščionišką kampaniją, per kurią 2014 m. sugriauta dešimtys bažnyčių ir sunaikinta daugiau kaip 400 kryžių; kartu su bažnyčių atstovais nerimauja dėl padėties kitose provincijose, kuriose gyvena daug krikščionių; be to, smerkia prieš budizmą nukreiptas kampanijas įgyvendinant „patriotinio švietimo“ metodą, įskaitant priemones, kuriomis valstybė valdo Tibeto budistų vienuolynus; smerkia budistų vienuoliams bei vienuolėms skirtas „teisinio švietimo“ programas; nesupranta Dalai Lamos atvaizdų draudimo Kinijoje ir nepritaria jam; reiškia susirūpinimą dėl to, kad Kinijos baudžiamoji teisė netinkamai naudojama siekiant persekioti tibetiečius ir budistus, kurių religinė veikla prilyginama separatizmui, ir mato, kad jo susirūpinimas yra pagrįstas, nes vienuoliai ir vienuolės šiuo metu sudaro apie 44 proc. Tibeto politinių kalinių; apgailestauja dėl to, kad sąlygos praktikuoti budizmą Tibete labai pablogėjo po 2008 m. kovo mėn. tibetiečių protestų, nes Kinijos vyriausybė patvirtino griežčiau taikomą požiūrį į „patriotinį švietimą“, įskaitant priemones, skirtas Tibeto budistų vienuolių reikalų valdymui mikro lygiu, pvz., kiekviename vienuolyne įsteigiant nerenkamus valdymo komitetus, numatant „teisinio švietimo“ programas, skirtas vienuoliams ir vienuolėms, siekiant užtikrinti, kad jie „nedalyvautų tėvynės skaldymo ir viešosios tvarkos trikdymo“ veikloje, ir įvedant Dalai Lamos atvaizdų draudimą;
L.

kadangi pagalbos veiklą vis dėlto buvo sunku vykdyti dėl ribotos ir sugadintos infrastruktūros, tačiau buvo sukurti tiekimo maršrutai per kaimyninių valstybių teritoriją, be kita ko, per Indiją, kuri vykdė iniciatyvą „Operacija draugystė“;
79.

pabrėžia, kad Sąjunga susitarė, jog iki 2020 m. biologinės įvairovės nykimas ir ekosistemų paslaugų, įskaitant apdulkinimą, blogėjimas turi būti sustabdytas, ekosistemos ir jų paslaugos turi būti išlaikomos ir mažiausiai 15 proc. sunykusių ekosistemų turėtų būti atkurta; priduria, kad Sąjunga taip pat pritarė, jog miškų valdymas turi būti tvarus, miškai, jų biologinė įvairovė ir jų užtikrinamos paslaugos turi būti apsaugoti ir kiek galima plėtojami, kad turi būti padidintas miškų atsparumas klimato kaitai, gaisrams, audroms, kenkėjams ir ligoms; be to, pabrėžia, kad dėl šios priežasties būtina parengti ir įgyvendinti atnaujintą Sąjungos miškų strategiją, pagal kurią būtų sprendžiami įvairūs miškams keliamų reikalavimų ir jų teikiamos naudos klausimai ir kuria būtų padedama laikytis strategiškesnio požiūrio į miškų apsaugą ir puoselėjimą, be kita ko, užtikrinant tvarų miškų valdymą (4);
3.

smerkia tai, kad apie trečdalis bendrovių, kurios, kaip manoma, yra susijusios su gamyklų kompleksu, pvz., „Adler Modemarkte“, „Ascena Retail“, „Carrefour“, „Grabalok“, „J. C. Penney“, „Manifattura Corona“, NKD, PWT ar „YesZee“, dar nėra skyrusios įnašų patikos fondui; labai apgailestauja dėl to, kad po mėnesius trukusio delsimo bendrovė „Benetton“ Paramos teikėjų patikos fondui skyrė tik 1,1 mln. USD sumą, nepaisant to, kad pagal mokumo galimybes ir atsižvelgiant į bendradarbiavimo su „Rana Plaza“ mastą apskaičiuotas reikiamas įnašas turėtų būti daug didesnis; taip pat apgailestauja dėl to, kad kiekvienas su „Rana Plaza“ susijęs prekės ženklas suteikė nepakankamą paramą ir todėl neprisiėmė savo atsakomybės už aukas, įskaitant „Mango“, „Matalan“ ir „Inditex“, kurie atsisakė atskleisti suteiktos paramos sumą, taip pat kaip ir „Walmart“ ir „The Children’s Place“, kurie prisidėjo skirdami minimalią sumą;
30.

ragina vyriausybę įgyvendinti tvarias ekonomines reformas, be kita ko, teisės nuostatas dėl konkurencijos politikos pažeidimų mechanizmų, siekiant padidinti konkurencingumą ir pašalinti struktūrinius trūkumus, kovoti su dideliu neformaliuoju sektoriumi ir apskritai gerinti verslo sąlygas; ragina stiprinti socialinį dialogą tarp įvairių partnerių; be to, ragina stiprinti pajėgumus, be kita ko, susijusius su dalyvavimu viešosiose konsultacijose, taip pat formuoti ir derinti ekonominę politiką, kad, be kita ko, būtų sumažinti regionų skirtumai; pabrėžia, kad būtina veiksmingai kovoti su mokesčių slėpimu; yra susirūpinęs dėl to, kad teisinis ir teisminis netikrumas (be kita ko, dėl licencijų išdavimo, mokesčių administravimo tvarkos ir sutarčių vykdymo užtikrinimo), gali sukelti riziką ekonomikos subjektams ir pakenkti Juodkalnijos pajėgumams pritraukti užsienio investicijas; pabrėžia, kad reikia skubiai išspręsti komercinius ginčus su užsienio investuotojais, kurie yra labai svarbūs Juodkalnijos ekonomikai; pritaria susirūpinimui dėl to, kad nėra konkrečių teigiamų pokyčių darbo rinkoje ir kad tebėra aukštas jaunimo ir ilgalaikio nedarbo lygis, todėl ragina imtis aktyvių darbo rinkos priemonių;
—

atsižvelgdamas į IMCO komiteto užsakytą 2014 m. rugsėjo mėn. tyrimą „Bendrosios rinkos veiksmingumo matavimo rodikliai. Europos semestro bendrosios rinkos ramsčio formavimas“ (angl. „Indicators for Measuring the Performance of the Single Market – Building the Single Market Pillar of the European Semester“),
D.

kadangi 2014 m. liepos 6 d. Raifo Badawi advokatą, žymų žmogaus teisių gynėją Waleedą Abu Al-Khairą, Specialusis baudžiamasis teismas nuteisė kalėti 15 metų, po kurių 15 metų bus draudžiama keliauti (tai įvyko po to, kai jis įsteigė žmogaus teisių organizaciją „Žmogaus teisių Saudo Arabijoje stebėtojas“ (angl. Monitor of Human Rights in Saudi Arabia));
13.

smerkia Egipte įvykdytus žmogaus teisių pažeidimus, įskaitant žurnalistų, pilietinės visuomenės ir politinės opozicijos atstovų puldinėjimą ir sulaikymą, ir per didelį jėgos naudojimą, dėl kurio žuvo daug civilių gyventojų, pavyzdžiui, per revoliucijos trečiąsias metines ir tomis dienomis, kai vyko 2013 m. sausio mėn. referendumas; ragina Egipto valdžios institucijas užtikrinti, kad būtų atlikti išsamūs, skaidrūs ir nepriklausomi tyrimai dėl civilių gyventojų žūties ir kad už tai atsakytų visi dėl to kalti asmenys; smerkia tai, kad tūkstančiai egiptiečių, įskaitant Musulmonų broliją, kuri aprašoma kaip teroristų organizacija, laikomi kalėjimuose ir jiems taikomos represijos, o tai trukdo taikinimo procesui įtraukiant visas šalis, kuris būtinas šalies stabilumui ir vystymuisi užtikrinti; ragina JT ŽTT pasmerkti šiuos žmogaus teisių pažeidimus, stebėti visus atliekamus tyrimus ir apsvarstyti galimybę pradėti savo tyrimą, jei Egipto valdžios institucijos nedarytų pažangos šioje srityje; pabrėžia, kad svarbu greitai atidaryti regioninį Vyriausiojo žmogaus teisių komisaro biurą Kaire, kaip sutarta su Egipto valdžios institucijomis;
29.

nepaisant to, kas pasakyta, pripažįsta, kad didžiulis iššūkis, su kuriuo susidūrė trejetas kilus krizei, buvo išskirtinis dėl, be kita ko, prastos valstybių finansų būklės, būtinybės kai kuriose valstybėse narėse vykdyti struktūrines reformas, nepakankamo finansinių paslaugų reguliavimo Europos ir nacionaliniu lygmeniu ir per daugelį metų susidariusių didelių makroekonominių disbalansų, taip pat dėl nesėkmingo politikos taikymo ir institucijų veiklos ir to, kad daugelis tradicinių makroekonominių priemonių, pvz., biudžeto politika ar išorinė devalvacija, nebuvo prieinamos dėl pinigų sąjungos apribojimų ir euro zonos neišbaigtumo; be to, atkreipia dėmesį į didelę skubą, iš dalies susijusią su tuo, kad prašymai suteikti finansinę paramą daugiausia pateikti tuo metu, kai valstybės jau buvo arti prie įsipareigojimų neįvykdymo ribos ir buvo praradusios galimybę naudotis rinkomis, kai reikėjo pašalinti teisines kliūtis, buvo juntama baimė dėl euro zonos žlugimo, buvo akivaizdus poreikis pasiekti politinius susitarimus ir priimti sprendimus dėl reformų, pasaulio ekonomika patyrė didelį nuosmukį ir kai kurių valstybių, turėjusių prisidėti prie finansinės paramos, jų pačių viešojo ir privačiojo sektorių skolos didėjo nerimą keliančiu tempu;
1.

palankiai vertina naujos ateinantiems ketveriems metams skirtos VSS rengimą; pažymi, kad nuo to laiko, kai buvo sukurta dabartinė VSS, kilo naujų pavojų saugumui ir yra asmenų, skatinančių parengti kitokį politinį atsaką; be to, pakartoja, kad, įsigaliojus Lisabonos sutarčiai, Pagrindinių teisių chartija buvo įtraukta į Sąjungos teisę; todėl mano, kad dabartinę VSS reikia išsamiai įvertinti, atnaujinti ir patobulinti;
64.

apgailestauja dėl to, kad tarptautiniu ir ES lygmenimis energijos taupymo galimybės nėra pakankamai išnaudojamos; pabrėžia, kad energijos taupymas suteikia galimybę kurti darbo vietas, sutaupyti lėšų, padidinti energetinį saugumą, konkurencingumą, sumažinti išmetamųjų teršalų kiekį, be to, energijos taupymas yra itin svarbus norint teršalų išmetimą atsieti nuo ekonomikos augimo; ragina ES tarptautinėse derybose aptariant technologijų perdavimą, besivystančioms šalims skirtus vystymo planus ar finansinę paramą daugiau dėmesio skirti energijos taupymui ir su juo susijusiems veiksmams; pabrėžia, kad, siekdamos būti patikimos, ES ir jos valstybės narės turi užsibrėžti ir pasiekti plataus užmojo energijos vartojimo efektyvumo tikslinius rodiklius; pabrėžia, kad svarbu mažinti energijos eikvojimą statybos ir transporto sektoriuose bei naudojant gyvenamųjų namų elektros įrenginius ir buitinius prietaisus, siekiant kuo labiau padidinti energijos taupymo lygį ir kuo efektyviau vartoti energiją;
23.

primena, kad debesijos kompiuterija gali tapti galinga priemone plėtojant bendrąją skaitmeninę rinką ir gali suteikti ekonominės naudos, ypač MVĮ, sumažinant reikalingą IT infrastruktūrą ir kitas išlaidas; pabrėžia, kad, jeigu debesijos kompiuterijos paslaugas teiks tik nedidelis stambių teikėjų skaičius, vis didesnis informacijos kiekis bus sutelktas šių teikėjų rankose; be to, primena, kad debesų kompiuterija taip pat kelia tam tikrą pavojų naudotojams, ypač kai tai susiję su neskelbtinais duomenimis; ragina tinkamai įgyvendinti Europos masto strategiją, užtikrinant konkurencingą ir saugią debesijos kompiuteriją;
F.

kadangi toje ataskaitoje esama sunkių kaltinimų ir kadangi tebesitęsia tarptautinė kampanija, per kurią siekiama nuodugniai įvertinti įvykius, be kita ko, šis klausimas buvo svarstomas ir per neseniai vykusį Tautų sandraugos aukščiausiojo lygio susitikimą, ir pabrėžiama, kad šie tyrimai turi būti atlikti prieš siekiant ilgalaikio susitaikymo Šri Lankoje;
O.

kadangi organizacijos „Freedom House“2013 m. spalio 3 d. išleistoje ataskaitoje „Laisvė internete 2013 m.“ (angl. 2013 Freedom on the Net) Sudanas įvertinamas kaip tokios laisvės neturintis ir pasaulyje užima 63 vietą iš 100 šalių; kadangi Sudanas užima 170 vietą iš 179 šalių organizacijos „Žurnalistai be sienų“ 2013 m. spaudos laisvės indekse; kadangi organizacija „Žurnalistai be sienų“ pasmerkė priemones, kurių ėmėsi vyriausybė;
20.

pabrėžia, jog valstybės narės turi tobulinti savo mokymų, mokymosi ir kvalifikacijų sistemas, kad kultūros ir meno dalykų studentai galėtų įgyti visapusišką išsilavinimą, pagal kurį būtų atsižvelgta į šiandienos profesines reikmes ir taip būtų labiau suartintas verslas ir dėstymas, be to, turi būti užtikrintas veiksmingas įgyvendinimas visose valstybėse narėse; mano, kad informacinių technologijų (IT) programose pakankamai dėmesio turėtų būti skirta internetinio turinio sektoriaus galimybėms (pvz., žaidimams);
N.

Taivanas ir Kinijos Liaudies Respublika (KLR) pasirinko konstruktyvų požiūrį, kuris prisidėjo prie to, kad buvo sudaryta 19 susitarimų, kuriuos Taivano vardu pasirašė organizacija „Straits Exchange Foundation“ ir KLR vardu – organizacija „Association for Relations Across the Taiwan Straits“; kadangi šie susitarimai apima 2010 m. birželio 29 d. pasirašytus Kinijos Liaudies Respublikos ir Taivano preliminarųjį susitarimą dėl ekonominio bendradarbiavimo ir susitarimą dėl intelektinės nuosavybės teisių, taip pat 2012 m. rugpjūčio 9 d. pasirašytą susitarimą dėl investicijų ir muitinių bendradarbiavimo;
18.

apgailestauja dėl to, kad didelė dalis Europos ir kitos tarptautinės finansinės pagalbos prarandama, kai ji paskirstoma, ir atkreipia dėmesį į tai, kad tai vyksta dėl keturių pagrindinių priežasčių: lėšų iššvaistymo, per didelių tarpininkavimo ir saugumo išlaidų, per didelių sąskaitų ir korupcijos;
4.

atkreipia dėmesį į tai, kad ir užimtumo, ir įmonių uždarymo masto požiūriu kooperatyvai įrodė esantys žymiai atsparesni ekonominės krizės laikotarpiu nei dauguma tradicinių įmonių; atkreipia dėmesį į tai, kad, nepaisant krizės, buvo steigiami kooperatyvai naujuose ir inovatyviuose sektoriuose ir kad esama svarių šio atsparumo įrodymų, ypač susijusių su kooperatiniais bankais ir pramonės ir paslaugų sektorių kooperatyvais (darbuotojų kooperatyvai, socialiniai kooperatyvai ir kooperatyvai, kuriuos sudaro MVĮ); pažymi, kad kooperatyvų steigimas, kaip modelis, įrodė galintis patenkinti naujus poreikius ir skatinti darbo vietų kūrimą geriau nei kiti modeliai, dėl to, kad kooperatyvai puikiai sugeba prisitaikyti prie pokyčių, kilus rizikai toliau vykdyti veiklą ir tęsti savo misiją; Be to, pabrėžia strateginį kooperatyvų, kuriuos sudaro MVĮ, vaidmenį, nes jie gali rasti kolektyvinį bendrų problemų sprendimą ir sudaryti sąlygas masto ekonomijai; taip pat pažymi, kad bendruomenės kooperatyvai tampa vis svarbesni, nes jie suteikia piliečiams galimybę ypač atokiose ir palankių sąlygų neturinčiose teritorijose tiesiogiai dalyvaujant patenkinti įvairius poreikius, pvz., teikti socialines, sveikatos priežiūros, mokymo, prekybos, ryšių ir pan. paslaugas;
40.

primygtinai ragina partneres kartu ir koordinuojant veiksmus su Afganistano vyriausybe suformuoti visapusišką požiūrį Afganistano klausimu laikotarpiui po 2014 m.; pabrėžia, kad tinkamai apmokyta ir tinkama įranga aprūpinta Afganistano kariuomenė bei policijos pajėgos, taip pat žmogiškojo ir socialinio be ekonominio vystymosi, gero valdymo ir teisinės valstybės politika bus itin svarbios siekiant taikos, stabilumo ir saugumo šalyje; taigi taip pat reikia užtikrinti daug didesnį Afganistano kaimyninių šalių įsipareigojimą siekiant šių tikslų; be to, pabrėžia demokratinio ir integracinio politinio proceso šalyje poreikį; pripažįsta pagrindinį NATO vaidmenį koordinuojant saugumo atsaką į teroristų grėsmę Afganistane, įskaitant atstatymą ir reabilitaciją, ir pripažįsta galimą NATO vaidmenį laikotarpiu po 2014 m.;
3.

pažymi, kad, vidutinio laikotarpio infliacijos baimė ir 2011 m. balandžio ir liepos mėn. sprendimai padidinti pagrindines ECB palūkanų normas galėjo padėti drauge su kitais veiksniais padidinti politikos paskatintus finansų tarpininkų rizikos priedus ir dėl to sulėtinti kreditų augimą, dar labiau susilpninti ir taip jau lėtą ekonomikos atsigavimą, pastebėtą per pirmąjį 2011 m. trimestrą; supranta kad tuo metu suaktyvėjo ekonominė veikla ir augo kainų lygis, dėl to ECB teko nerimauti, kad vidutiniu laikotarpiu sugrįš infliacija;
C.

kadangi moterų vaidmuo per revoliuciją nesiskiria nuo vaidmens, kurį jos turi atlikti per perėjimo prie demokratijos ir valstybės atstatymo procesą; taip pat, kadangi šių procesų sėkmė visiškai priklauso nuo to, ar moterys aktyviai dalyvaus priimant sprendimus visais lygiais;
8.

palankiai vertina tai, kad Serbijos piliečiai nuo 2009 m. gruodžio mėn. turi galimybę be vizų keliauti Šengeno zonoje, ir tam labai pritarė Parlamentas; visiškai pritaria šiam bevizio režimo išplėtimui, tačiau yra susirūpinęs dėl padidėjusio skaičiaus prieglobsčio prašytojų kai kuriose ES valstybėse narėse; ragina valdžios institucijas sustiprinti pastangas siekiant visuomenei paaiškinti tokių prašymų nepriimtinumą ir nustatyti bei patraukti baudžiamojon atsakomybėn „prieglobsčio prašymo kelionių“ organizatorius; vis dėlto pabrėžia, kad priemonės, kuriomis siekiama užkirsti kelią piktnaudžiavimui beviziu režimu, turėtų būti pagrįstos teisinės valstybės principais ir turėtų be reikalo nepažeisti pagrindinių teisių, pavyzdžiui, nepagrįstai nesuteikiant asmenims teisės palikti savo šalį; ragina ES valstybes nares prisidėti prie Serbijos pastangų kovojant su organizuotu nusikalstamumu, susijusiu su neteisėtu netikrų prieglobsčio prašytojų gabenimu pasipelnymo tikslais; be to, pabrėžia, kad Serbija tampa šalimi, kuri priima vis daugiau prieglobsčio prašytojų, taigi ji turi efektyviau tvarkyti prieglobsčio prašymus;
L.

kadangi, remiantis neseniai įvykdytais tyrimais, dėl kiekvieno pagaminto maisto kilogramo į atmosferą išleidžiama 4,5 kg CO2; kadangi Europoje dėl apytiksliai 89 mln. tonų maisto atliekų pagaminama 170 mln. t. CO2 ekvivalento per metus, kurios pasiskirsto taip: maisto pramonė – 59 mln. tonų CO2 ekvivalento per metus, namų ūkio vartojimas – 78 mln. tonų CO2 ekvivalento per metus, kitos sritys – 33 mln. tonos CO2 ekvivalento per metus; kadangi 30 proc. maisto, kuris galiausiai nėra suvartojamas, pagaminti reikia sunaudoti 50 proc. daugiau vandens išteklių drėkinimui, o norint pagaminti vieną kilogramą jautienos reikia sunaudoti 5–10 tonų vandens;
E.

kadangi 2011 m. sausio 11 d. per brutalius išpuolius, nukreiptus prieš krikščionių bendruomenę Nigerijoje, vėl žuvo nekalti žmonės; kadangi 2010 m. gruodžio 24 d. įvykdyti kelių Maidugūrio bažnyčių užpuolimai, o 2010 m. gruodžio 25 d. buvo vykdomi sprogdinimai Nigerijos Džoso mieste, ir dėl to žuvo 38 civiliai gyventojai ir daug jų buvo sužeista; kadangi 2010 m. gruodžio 21 d. Turu (Nigerija) kardais ir mačetėmis ginkluoti vyrai užpuolė vietos kaimo krikščionių grupę ir nužudė 3 bei sužeidė 2 žmones; kadangi 2010 m. gruodžio 3 d. po išpuolio Džoso mieste (Nigerija) buvo rasti negyvi septyni krikščionys, įskaitant moteris ir vaikus, o 4 asmenys per išpuolį buvo sužeisti,
27.

ragina parengti veiksmingų metodų, siekiant spręsti probleminio lošimo klausimą, be kita ko, lošimų draudimais bei nustatant privalomą išlaidų per tam tikrą laikotarpį ribą, kurį galėtų pasirinkti pats žaidėjas; be to, pabrėžia, kad tuo atveju, jei numatyta galimybė padidinti išlaidų ribą, prieš įsigaliojant pakeitimui turėtų praeiti tam tikras laiko tarpas;
10.

pakartoja savo nuomonę, kad reikia parengti papildomą ilgalaikę strategiją, kuri galiotų po čia svarstomame komunikate numatyto laikotarpio ir kurios tikslas būtų užkirsti kelią bet kokioms mirtims keliuose (visiškai saugaus kelių eismo vizija); supranta, kad to neįmanoma padaryti kelių transporto priemonėse plačiai nenaudojant technologijų ir nekuriant tinkamų tinklų intelektinėms transporto sistemoms (ITS), taip pat ragina Komisiją parengti esmines tokios strategijos dalis ir jas pateikti per artimiausius trejus metus;
12.

pabrėžia, kad vietos valdžios institucijų ir pilietinės visuomenės organizacijų dalyvavimas vykdant vystymosi politiką yra būtina sąlyga siekiant Tūkstantmečio vystymosi tikslų (TVT) ir užtikrinant gerą valdymą; susirūpinęs pažymi, jog nepaisant to, kad pilietinės visuomenės organizacijos Akros darbotvarkėje pripažįstamos kaip „savarankiškos vystymosi proceso dalyvės“, daugelis jų susiduria su politika ir praktika, menkinančia jų, kaip vystymosi veikėjų, vaidmenį; be to, ragina valstybes donores ir šalis partneres skirti daugiau dėmesio tam, kad būtų labiau pripažįstamas parlamentų, vietos valdžios institucijų ir pilietinės visuomenės dalyvavimas, būtų skaidriau naudojamasi nacionalinėmis sistemomis;
3.

pažymi, kad jau parengtos skubių veiksmų reguliavimo strategijos, kuriomis būtų siekiama palaipsniui atsisakyti hidrofluorangliavandenilių gamybos ir naudojimo ir sumažinti išmetamų suodžių ir dujų, dėl kurių troposferoje formuojasi ozonas, kiekį, ir kad jas įgyvendinti galima pradėti per 2-3 metus, o iki galo įgyvendinti per 5–10 metų, ir tokiu būdu per dešimtmečius ar greičiau užtikrinti norimą atsaką į klimato kaitą, ypač užtikrinti, kad visuomenės išlaidos kai kuriems hidrofluorangliavandeniliams sudarytų ne daugiau kaip 5-10 centų už toną, kai tuo tarpu išlaidos anglies dioksidui šiuo metu sudaro 13 EUR už toną;
12.

pažymi, kad dėl per daugiau kaip tris konflikto dešimtmečius plačiai ir be atodairos naudojamų priešpėstinių minų ir, be to, Talibano savadarbių sprogstamųjų užtaisų, Afganistanas tapo viena iš šalių, kuriose daugiausia minų pasaulyje;
35.

palankiai vertina tai, kad Komisija pateikia būdų, kuriais nacionalinės, regionų ir vietos valdžios institucijos gali pertvarkyti dabartines regioninės politikos programas pagal strategijos „Europa 2020“ tvaraus augimo tikslus ir kaip praktikos būdus galima performuoti, juos pritaikant prie pažangaus augimo tikslų per šį planavimo laikotarpį; ragina valstybes nares veikti neatidėliojant, daugiau investuoti į tvarią plėtrą ir pažangų augimą, socialinę įtrauktį ir lyčių lygybę darbo rinkoje ir veiksmingiau panaudoti gautas lėšas; be to, ragina Komisiją išreikšti savo požiūrį apie tai, kaip įgyvendinant sanglaudos politika šiuo 2007–2013 m. laikotarpiu būtų galima prisidėti prie strategijos „Europa 2020“ tikslų;
6.

ragina sudaryti palankesnes galimybes gauti nesunkiai ir visiems prieinamas aukštos kokybės vaikų ir vyresnių žmonių priežiūros paslaugas, tokiu būdu padedant užtikrinti, kad namų darbininkai nebūtų priversti dirbti šį darbą neoficialiai; be to, pabrėžia, jog būtina užtikrinti, kad namų priežiūros darbai be garantijų būtų pakeisti, kai tik įmanoma, orumo nežeidžiančiais, gerai apmokamais nuolatiniais darbais;
17.

mano, kad prašymas, kurį Taryba pateikė savo išvadose dėl Komunikato – kad naujasis Europos teisinis pagrindas neturėtų daryti neigiamo poveikio investuotojų apsaugai ir garantijoms, suteikiamoms pagal esamus susitarimus - galėtų sukelti riziką, jog bet kokiam naujam susitarimui bus priešinamasi, ir dėl to atsitiks taip, kad didėjančių užsienio investicijų į ES laikotarpiu būtina investuotojo apsaugos ir tesės reguliuoti apsaugos pusiausvyra atsidurs pavojuje; be to, meno, kad tokia vertinimo kriterijaus formuluotė gali prieštarauti SESV 207 straipsnio prasmei ir esmei;
47.

ragina apsvarstyti galimybę numatyti naujas, alternatyvias priemones ES įmonėms, ypač MVĮ, skiriamo finansavimo stygiaus problemai spręsti; mano, kad tokios priemonės turi: — būti paremtos viešojo ir privataus sektorių partnerystėmis, padalinančioms riziką privatiems ir viešiesiems investuotojams, — užtikrinti, kad viešosios investicijos turėtų kuo didesnį sverto poveikį, t. y. jos turi paskatinti dideles privačias investicijas, — atsižvelgti į novatoriškų MVĮ, kurios neturi nuosavo kapitalo ar turto, kuris reikalingas siekiant gauti finansavimą skolinantis, specifinius poreikius, — skatinti Europos mokslinių tyrimų rezultatų komercinį naudojimą ir technologijų perdavimą MVĮ, taip pat — remti Europos investicijų banko veiksmus, be to, jos turi būti taikomos šių priemonių pavidalu: — per Europos inovacijų finansavimo fondą (EIFF), kurio vaidmuo būtų rizikingų kapitalo investicijų principu teikiamos investicijos įmonės veiklos pradžios ir vystymo etapams, — per Europos patentų fondą, skirtą palengvinti technologijų perdavimą iš mokslinių tyrimų centrų į įmones, ypač novatoriškas MVĮ, — per palankesnėmis nei rinkos sąlygomis teikiamas paskolas;